Karlalistinn

Karlalistinn í Reykjavík er stjórnmálaafl sem stofnað var árið 2018 í tilefni sveitarstjórnarkosninganna það ár. Flokkurinn bauð fram í Reykjavík.
Stefnumál flokksins eru barnaverndarmál, innheimta meðlaga, félagsþjónusta, fjárhagsaðstoð, staða drengja í skólum og leikskólamál. Flokkurinn sagðist leggja áherslu á jafnréttisbaráttuna út frá reynslu feðra og til að mynda að fátækir feður verði studdir. Gunnar Kristinn Þórðarson, var oddviti Karlalistans. Á 25 manna framboðslista Karlalistans voru þrjár konur.Leggja áherslu á jafnréttisbaráttu feðra Rúv, skoðað 15. maí, 2018

 Umfjöllun og umdeild mál 
Mikið var fjallað um framboðslistann í kjölfarið á stofnun hans. Upp komu umdeild mál, sem orsökuðu brottför tveggja manna af listanum stuttu fyrir kosningar. Sá fyrsti til að yfirgefa listann var Stefán Páll Páluson, sem sat í 3. sæti, vegna þess að hann var enn á skilorði fyrir þjófnaðFrambjóðandi í 3. sæti víkur af lista RÚV, 15. maí 2018. Sá seinni til að yfirgefa listann fyrir kosningar var Kristinn Skagfjörð Sæmundsson, sem hafði hlotið 3. sætið eftir brottför Stefán Páls, en hann var rekinn úr KarlalistanumRekinn úr Karlalistanum vegna fréttar Stundarinnar Stundin, 25. maí 2018 vegna þess að Stundin fjallaði um ásakanir gegn honum í 71. tölublaði blaðsins. Í þeirri umfjöllun kom fram meðal annars að hann hefði verið ásakaður um ofbeldi gegn syni sínumFrambjóðandi sló son sinn: „Þú veist að þú áttir þetta skilið“ Stundin, 25. maí 2018. Gunnar Waage, sem sat í 2. sæti listans, var einnig ásakaður um alvarleg brot í sama tölublaði Stundarinnar, þar á meðal fyrir að ryðjast inn í hús barnsmóður sinnar og hafa barn þeirra á brottBerst gegn umgengnistálmunum en hélt sjálfur barni frá móður þess Stundin, 25. maí 2018. Sama kvöld kom tilkynning frá Karlalistanum á Facebook síðu þeirrahttps://www.facebook.com/karlalistinn/posts/135346993998575 um að Kristinn Skagfjörð Sæmundsson væri ekki lengur á lista, en að Karlalistinn stendur við bakið á Gunnar Waage. 

 Úrslit kosninga 
Karlalistinn fékk 203 atkvæði, eða 0,3% atkvæða, sem var ekki nóg til að ná inn manni í borgarstjórn Reykjavíkur.https://www.mbl.is/frettir/kosningar/svf_results/ Kosninganiðurstöður á mbl.is 

 Eftir úrslit kosninga 
Þann 30. maí 2018 gerðu formaður, Gunnar Kristinn Þórðarson, og varaformaður, Gunnar Waage, tilkynningarhttps://www.facebook.com/gunnarkristinnt/posts/464066627378741 Tilkynning á Facebook síðu Gunnars Kristins, 30. maí 2018https://www.facebook.com/gunnar.waage/posts/1964901243522810 Tilkynning á Facebook síðu Gunnars Waage, 30. maí 2018 þess efnis að þeir höfðu sagt skilið við Karlalistann. Gunnar Kristinn tjáði vonbrigði sín með þátttöku umgengnisforeldra, sem hann taldi ekki hafa tekið nóg þátt né hafa sýnt áhuga á baráttunni þrátt fyrir 7 ára vinnu hans við málaflokkinn. Hann taldi einnig að úrslit kosninga hafi gefið skýrt til kynna að ekki hafi verið grundvöllur fyrir framboð af þessu tagi, og að áhugaleysi manna á málefninu hafi orsakað það að það var erfitt að fá menn á lista og til að kenna sig við framboðið.

Tilvísanir

Flokkur:Íslenskir stjórnmálaflokkar
Flokkur:Stofnað 2018